ศบค. รายงานผู้ติดเชื้อโควิด-19 วันนี้ 1,767 ราย เสียชีวิตเพิ่ม 2 คน
นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) หรือ ศบค. รายงานตัวเลขผู้ติดเชื้อโควิด 19 วันนี้ เพิ่มขึ้น 1,767 ราย ผู้ป่วยยืนยันสะสม 42,352 ราย หายป่วยแล้ว 28,683 ราย รักษาตัวอยู่ที่โรงพยาบาล 2,645 รายเสียชีวิตเพิ่ม 2 คน ผู้เสียชีวิตสะสมรวม 101 คน ผู้ป่วยยืนยันสะสมรอกใหม่ ตั้งแต่วันที่ 1 เมษายน 2563 - 18 เมษายน 2564 จำนวน 13,489 ราย โดยผู้ติดเชื้อที่เพิ่มขึ้น 1,767 ราย เป็นผู้ที่ติดเชื้อในประเทศ 1,765 ราย เป็นผู้ป่วยรายใหม่จากระบบเฝ้าระวังและบริการ 1,477 ราย, จากการค้นหาเชิงรุกในชุมชน 288 ราย //เป็นผู้ที่เดินทางจากต่างประเทศ 2 ราย รายแรกเป็นชายสัญญาติปากีสถาน อายุ 21 ปี อาชีพ ผู้จัดการบริษัท เดินทางจากปากีสถาน และอีก 1 ราย เป็นหญิง อายุ 46 ปี สัญชาติไทย อาชีพพนักงานร้านอาหาร เดินทางกลับจากแคนาดา        สำหรับสถานการณ์ผู้ติดเชื้อทั่วโลก 141 ล้านราย เสียชีวิตรวมทั่วดลก 3 ล้านคน สหรัฐอเมริกา เป็นประเทศที่มีผู้ติดเชื้อมากที่สุด 32.3 ล้านราย ตามด้วยอินเดีย 14.7 ล้านราย เพียงวันเดียวมีผู้ติดเชื้อเพิ่มถึง 260,778 ราย, บราซิล 13.9 ล้านราย, ฝรั่งเศส 5.2 ล้านราย, รั้สเซีย 4.6 ล้านราย, สหราชอาณาจักร 4.38 ล้านราย ขณะที่ประเทศไทยอยู่ลำดับที่ 109 โดยผู้เสียชีวิต 2 คน คนแรกเป็นพระสงฆ์ อายุ 54 ปี อยู่ที่กรุงเทพฯ มีโรคประจำตัวโรคไตเรื้อรัง เบาหวาน ความดันโลหิตสูงป่วย วันที่ 12 เมษายน มีอาการเหนื่อยหอบ หายใจลำบาก เจ้าหน้าที่จึงนำส่งโรงพยาบาล แพทย์ทำการฟื้นคืนชีพ แต่ไม่ดีขึ้น และเสียชีวิตในวันเดียวกัน โรงพยาบาลด้วยส่งตรวจหาเชื้อ covid19 ผลตรวจยืนยันพบเชื้อโควิด 19// อีกรายผู้ป่วยหญิงไทย อายุ 70 ปี อยู่ที่กรุงเทพฯ มีโรคประจำตัวเป็นโรคเอสแอลอี รูมาตอยด์ ไตเรื้อรัง วันที่ 5 เมษายน มีอาการไข้ หายใจลำบาก วันที่ 12 เมษายน อาการไม่ดีขึ้น จึงนำเข้ารักษาตัวที่โรงพยาบาล เอกซเรย์ พบปอดอักเสบ และยืนยันพบเชื้อโควิด 19 วันที่ 17 เมษายน อาการแย่ลงไม่ตอบสนองต่อการรักษา และเสียชีวิตในเวลาต่อมา        นพ.ทวีศิลป์ ยังเปิดเผยไทม์ไลน์การติดเชื้อเป็นกลุ่มก้อน โรงเรียนเอกชน ในจังหวัดสมุทรปราการ โดยครูชาวต่างชาติ 2 รายเดินทางไปจังหวัดภูเก็ต วันที่ 2-4 เมษายน มีประวัติเชื่อมโยงกับสถานบันเทิง วันที่ 5-8 เมษายน มาสอนหนังสือและคุมสอบ วันที่ 8 เมษายน ร่วมงานเลี้ยงอำลาครู มีการโอบกอดใกล้ชิดกับนักเรียน หลังเลิกเรียนไปตรวจ covid19 เนื่องจากเริ่มมีอาการ วันที่ 9 เมษายน พบติดเชื้อโควิด19 จากการตรวจนักเรียนในห้องที่สอนและคุมสอบรวม 59 ราย เชื่อมโยงในโรงเรียน 160 ราย พบเชื้อนักเรียน 23 ราย นักเรียนนำไปติดเชื้อในครอบครัวอีก 4 ราย นอกจากนี้ยังพบการติดเชื้อเป็นกลุ่มก้อนในสถานประกอบการหลายแห่ง ไม่ว่าจะเป็นการไฟฟ้า สาขาอุดรธานี 8 ราย, บริษัทเอกชนจังหวัดชลบุรี 23 ราย, กทม. 8 ราย, บริษัทเอกชน สมุทรปราการ 2 ราย, บริษัทเอกชนในจังหวัดนนทบุรี 12 ราย, หน่วยงานในจังหวัดปทุมธานี 4 ราย ดังนั้น ศบค. จึงจำเป็นต้องมีข้อกำหนดให้ work from home ในช่วงนี้        สำหรับจำนวนเตียงที่ไม่เพียงพอ ศูนย์ปฏิบัติการภาวะฉุกเฉินด้านสาธารณสุข กระทรวงสาธารณสุข EOC ได้มีการประชุมกันเมื่อช่วงเช้าที่ผ่านมา เรื่องจำนวนเตียงที่ไม่เพียงพอต่อการรักษา โดยจะต้องวางมาตรการใหม่ เพื่อแก้ไขปัญหาเตียงที่ตะรองรับผู้ป่วยที่เพิ่มขึ้น ซึ่งกระทรวงสาธารณสุข จะแจ้งให้ทราบต่อไป